kaerle etc. doen te weten allen allen iegewoirdich ende toecomende
dat wy ontfanghen hebben die oetmoedighe supplicatie van jan
lodewycx scepenen onser stadt van lyere belast met wyf ende
kinderen inhoudende hoe dat hy suppliant sonder iactancie te spreken
is altyt geweest is altyt altyt geweest een eerlyck man van
goede fame naeme ende conversacie ende noynt achterhaelt van
eenige quade feyten oft mesusen ons gedient hebbende veel jaeren
int officie van scoutetscap van lyere nu eest gebuert dat hy
suppliant met anderen zyne medebrueders oick scepenen der voirs.
stadt van lyere ende oyck met janne akers scoutet tot lyere zyn
gegaen den xiiien dach septembris anno xvc zessendertich in een
herberghe tot lyere geheeten den valck om daer met malcanderen
goede chiere te makene ende goede chiere met malcanderen gemaect
hebbende zoe zyn sommige vanden geselscap van daer vertoghen ende
is aldaer gebleven jan akers scoutet tot lyere ende hy suppliant met
meer andere diversche persoonen die daer nae inquaemen ende
aldaer noch gedroncken hebbende zoe hebben zy metten weert
gerekent ende heeft hy suppliant uuyt zynen asack oft buydele
getrocken zekere goude penningen te wetene eenen cruyssart van
thien ducaten eenen keyser royal eenen dobbelen ducaet eenen
angelot vragende oft dat nyet schoengelt en was ende die voirs.
jan akers scoutet tot lyere ende andere gesien hebbende heeft
hy suppliant die selve penninghen wederomme genomen behalven
den dobbelen ducaet die de voirs. weert inden valck in zyn handen
hiel seggende dat hy daer aen voir syn gerekende gelagen genouch hadde
waerop hy suppliant antwoirde seggende dat eenen angelot genoech
waere mits den welcken de voirs. weert hem suppliant den dobbelen
ducaet wederomme gaff ende heeft hy suppliant den dobbelen ducaet
wederomme genomen seggende wy sullen dit gelach welvinden
want wy moeten noch eenen pot wyns oft twee drincken ende zyn aldaer
noch blyven drinckende ende nae dat zy een poise tyts gedroncken
hadden hebben zy noch eens metten weert gerekent ende gedroech
het gelach omtrent een pont brabants ende aldus gerekent hebbende
heeft hy suppliant geseyt dat hy tgelach betalenen soude gaende met
zynder hant in zynen azack om tgelach te betalene ende naedat
hy zyn gelt oversien hadde seyde hy suppliant totten scoutet heer
scoutet ick gemisse oft ick hebbe verloren min gelt waerop de voirs.
scoutet antwoirde dat hy zyn gelt in zynen azack suecken soude
want hy tgelt opgesteken hadde dwelck hy suppliant hoirende
heeft zynen azack oft borse affgedaen ende heeft se op die tafele
geleyt seggende besueckt mynen azack selve ende siet oft tgelt dat
ick gemisse daer inne is waerop de voirs. scoutet antwoirdende
met eenen grammen moye moeye seeghde oft hy hyt hem aentygen
wilde seggende ick zoude u eer op u herzebecken huwen oft der
gelycke woirden ende mits dien nam hy zyne rappiere metter
handt de welcke hy nyet uuyt en konde getrecken midts dien
dat een genaempt willem colibrants het selve belette ende
desen twist aldus geslicht zynde hebben zy daer noch met
malcanderen eenen pot wyns gedroncken dewelcke een
genaempt robert van veen onse duerwardere te voeren geven
wilde ende heeft de voirs. scoutet eenen groot gelassvol wyns
genomen seggende totten suppliant ick brought u dwelck hy suppliant
wachte ende hebben elck dat glas uuytgedroncken ende es hy
suppliant daernae uuyter cameren gegaen om zyn water te makene
ende wederomme commende wel by drancke zynde seyde totten scoutet
heer scoutet ick begheere assistencie van u want zy zyn hier inne
commen die myn gelt hebben ende siet toe want myn gelt werdt
versteken waerop de voirs. scoutet seyde ick zal u recht
doen ende is gegaen totter doeren die welcke hy toegesloten heeft
nemende zyn rappiere bloot in syn handen seggende aldus nyemant
zoe cloeck die hier uuyt gaet ende heeft daer nae de voirs.
scoutet zyn rappiere bloot geleet op die taefele ende heeft hem
begonnen te ontsoene ontdoene om hem te laeten besien ende is voirts
die voirs. schoutet gecommen tot hem suppliant leggende beyde zyn handen
opt lanck mess vanden suppliant dwelck hy hangende hadde op zynen
buyck seggende jan lodewycx legh aff u mes ende laet u versuecken
want ghy dierste zyn sult die ic besuecken zal ende ick meyne
tgelt over u te vinden wairtoe hy suppliant hem nyet geven en wilde
seggende soudt ghy my besuecken ick ben die ghene die tgelt verloren
heeft ende alzoe hy suppliant wel ende grootelick by drancke wesende
ende zeer gestoort dat jan akers voirs hem besuecken wilde
die zyn ghelt verloren hadde heeft een opstekere diewelcke hy in
zyn handen hadde tot twee reysen den voirs. jan akers in zyn
borst gesteeken nyet meynende den selven te grievene van zynen
lyve zoe dat hy vanden voirs. twee steken ende wonden corts
daer nae is deser weerlt overleden ende dit aenmerckende een
des voirs. schoutets dienere heeft den suppliant gequest ende gegeven
zoe in zyn hooft als in zyn tdicke van zynen beene boven de knye
vier diversche groote wonden vanden welcken deselve suppliant zeer
langen tyt te bedde heeft gelegen zeer cranck jae tot byder doot toe
hebbende ter causen voirs. groote smertte geleden ende veel menichte
van zynre substancie doer ende mits den voirs. ongevalle verteert
geconsumeert ende verchirurgeert om tot convalescencie te commen
welck feyt hem in gronde zyns herten zeer leet es ter causen
van welcken dootslaghe de voirs. suppliant beduchtende rigeur van
justicie is hem houdende op tgewyde of buyten onsen lande van
brabant ende en soude aldaer niet dorren hanteren noch comverseren
ten waere dat onse gracie ende genade hem hier op verleent
wordde alzoe hy seyt ons dairomme oetmoedelyck biddende
waeromme zoe eest dat wy desen aengesien compassie ende
medelyden hebbende metten voirn. suppliant ende willende hem in
desen gracie ende genade prefereren voer rigeur ende strancheyt
van justicie ende by advyse ende deliberatie van onse zeer
lieve ende beminde zuster die coniginne douagiere van hongerien
eertshertoginnen van oystrick regente etc ende te ernstiger beden
ende begheerte vanden suppliant prelaten vanden goidhuysen van
villers ende van sinte bernaerts die huer des ernstelyck hebben versocht
ende gebeden hebben inden gevalle alsboven den voirs. suppliant
quytgescholden ende vergeven schelden quyte ende vergeven uuyt
onse sunderlinge gracie by desen den dootslach boven verclairt
mitsgaeders oyck alle peine ende amende corporelle ende
criminelle daer inne hy hem overmits ende uuyt zaeken
van tg$$ des voirs. es iegens ons onse houcheyt ende justicie
eenichssins mach hebben onrgaen ende hebben hem dien
aengaende gerestitueert ende gestelt restitueren ende stellen
by desen tot zyne goede fame ende name in onsen voirs. lande ende
hertochdoom van brabant ende allen anderen onsen landen ende
heerlicheden ende tot zynen goeden noch ter tyt nyet geconfisquert
zyn zoe verre daer eenighe waeren imponerende hier op een # eeuwych
ende silencie onsen procur general ende allen anderen onsen richteren
justicieren ende officieren onsen voirs. lante van brabant hoedanige
die zyn oft wesen mogen satisfactie nochtans eerst ende al voeren
gedaen der geinteresseerde partie zoe verre die noch nyet gedaen
en waere civylyck alleenlyck behoudelyck nochtans dat hy den
voirs. dootslach iegens ons civilyck beteren zal naer deb gelegentheyt
vander misdaet ende faculteyt van zyn goeden ende oyck dat hy gehouden
wordt te betalen die redelycke costen van justicie daeromme gedaen
ende naegevolcht indien datter eenighe geschiet zyn ter taxacie ende
arbiterscepe van onsen lieven ende getruwen den cancellier ende luyden
van onsen raede in brabant die wy daertoe committeren ontbieden
daeromme ende bevelen den voirs. onsen cancellier ende luyden van
onsen raede in brabant dat voer hemluyden geroepen die ghene
die daeromme behoiren sullen geroepen te zyne zy procederen ende
doen procederen wel ende duechdelyck totter verifficacie ende
interinemente van desen onsen iegewoirdighen brieve naer huer
vorme ende inhouden endewelck interinement de voirs. suppliant
gehouden sal zyn in onsen voirs. raede te vezuecken binnen eenen
jaere naer date van desen op de pene van te verbueren deffect
der selver ende dat gedaen ende de voirs. civile boete ende costen
van justicie indien datter eenige zyn getaxeert gearbiteert
ende betaelt als behoiren zal van welcke cyvile boete de gene
van onsen rentmeesters dient aengaet gehouden wert ontfanck
te maken rekeninge bewys ende reliqua te doen tot onsen
prouffite metten anderen penningen van zynen ontfange zy onsen drossaert
van brabant ende van overmaze hoedange die zyn oft wesen moghen
tegenwoirdighe ende toecommende hueren stedenhouderen ende elck
van hen zoe hem tot toebehoirt ende aengaen mach den voirs. suppliant
van dese onse gracie ende remissie inder manieren voirscreven
rustelyck ende peyselyck doen ende laten genyeten ende gebruycken
sonder hem te doen noch te laten geschien in lyve noch in goede
eenich hinder letsel oft moyenesse ter contrarie maer indien
zyn lyf oft zyn onverbuerde goeden dairomme gevangen becommert oft
gearresteert waeren dat zy die terstont stellen oft doen stellen
tot volcommen dilivrancie ende slakingen want onssalsoe belieft
ende ten eynde dat dit goet vast ende gestadich blyve tot eeuwigen
dagen zoe hebben wy onsen segel hier aen doen hanghen behoudelyck
in anderen saken ons recht ende een yegelyck tzyne in allen
ghegeven in onser stadt van bruessele inde maent van meye
int jaer onsheeren duysent vyfhondert ende zevendertich
van onsen keyseryck txviiie ende van onsen rycken van castillie
ende andere txxiie aldus stont gescreven onder opte plycke
byden keyser in zynen raede ende geteekent l dezoete recepta visa
ghecollacionneert tegens die
originale brieven by my
decock
#zwyghen
## sy hier af verantworde
byden ontfangere vanden
exploiten